30 Evergreen | LekkeSlaap
30 Evergreen bied gerieflike selfsorgverblyf in 'n stil, rustige drieslaapkamerhuis in die Evergreen-landgoed in Salt Rock. Dié veilige landgoed het lowerryke tropiese tuine met talle voëltjies, uile en apies.
Die huis het 3 slaapkamers, 'n oopplan-kombuis en leefarea. Die eerste kamer het 'n koninggrootte-bed, die tweede 'n koningingrootte-bed en die derde 2 enkelbeddens. Die kombuis het 'n ontbyttoonbank, yskas, oond en stoof, mikrogolf en 'n aparte opwasarea met 'n wasmasjien. Dit lei na 'n eet- en sitarea wat op sý beurt na 'n sonkamer lei met 'n uitsig oor die tuin. Verder het die huis volledige DStv, onbeperkte WiFi en braaigeriewe.
Die tuin het 'n sierfonteintjie, visdammetjie en stroompies, en daar is 'n gemeenskaplike swembad in die kompleks. Die landgoed is net 5 minute se ry van die strand af.